वारदात के बाद मौके पर पहुंची पुलिस अधिकारी अब सीसीटीवी फुटेज को खंगालने की प्रक्रिया शुरू करा रहे हैं। बैंक के अंदर बाहर लगे सीसीटीवी कैमरों के अलावा आसपास की दुकानों व शॉपिंग बालों में लगे सीसीटीवी कैमरे भी खंगाला जा रहा है। संभावना है कि चोरों के आने जाने का पता सीसीटीवी से चल जाएगा। साथ ही बैंक में लगे कैमरे ने घटनाक्रम को भी जरूर कैद किया होगा। फिलहाल अभी पुलिस तकनीकी जांच की केवल रणनीति बना रही है । थोड़ी देर में इसके लिए एक्सपर्ट आ जाएंगे, उसके बाद ही सीसीटीवी फुटेज जांच का क्रम शुरू होगा। फिलहाल मौके पर एसएसपी बैंक कर्मचारियों व बैंक के बड़े अधिकारियों से पूछताछ कर रहे हैं।